turjo4nis/wikipedia-bn-dump-20250701 huggingface dataset:
লুসাইল স্টেডিয়াম

লুসাইল আইকনিক স্টেডিয়াম () কাতারের লুসাইলে অবস্থিত একটি স্টেডিয়াম। আধুনিক সুবিধাদি সংবলিত উক্ত স্টেডিয়ামে ২০২২ ফিফা বিশ্বকাপের ফাইনাল অনুষ্ঠিত হয়েছিল।

আনুষ্ঠানিকভাবে ১১ এপ্রিল ২০১৭ তারিখে এর নির্মাণ কাজের সূচনা এবং চূড়ান্ত নকশাটি ২০১৮ সালের ডিসেম্বরে উন্মোচিত হয়।

নকশা 
স্টেডিয়ামটি ব্রিটিশ সংস্থা ফস্টার + পার্টনার্স দ্বারা ডিজাইন করা হয়েছিল, যারা ক্রীড়া নকশায় বিশেষ ম্যানিকা আর্কিটেকচারের সমর্থন পেয়েছিল। নির্মাণের পর্যায়ে, কেইও কনসালট্যান্টরা ঠিকাদারকে ডিজাইন এবং নির্মাণের অংশ হিসাবে নকশা পরিষেবা সরবরাহ করেছিল। কেইও ২০১৮ সালে প্রতিস্থাপিত হয়েছিল। নকশায় প্রায় বৃত্তাকার বেস অন্তর্ভুক্ত এবং এটি একটি শৈথিল দ্বারা ঘিরে থাকবে এবং ছয়টি সেতু দ্বারা গাড়ি পার্কিং এলাকার সাথে সংযুক্ত থাকবে।

স্টেডিয়ামটির কাছাকাছি-বৃত্তাকার পদচিহ্ন রয়েছে এবং মাস্টারপ্ল্যানের প্রাথমিক অক্ষে বসে স্টেডিয়ামের প্রান্তটিকে দুটি অংশে বিভক্ত করেছে। জলের প্রতিবিম্বাকৃতির পুকুর দ্বারা বেষ্টিত মাঠটিতে দর্শকরা ছয়টি সেতু দিয়ে 'শৈবাল' পার করে প্রবেশ করবে। বহির্গামী পথচারীর জন্য পানির উপর থেকে বাহিরের দিকে অ্যারে আকারে ছোট ছোট অফিস এবং হোটেলের দিকে প্রসারিত। ব্রিটিশ ডিজাইনাররা স্টেডিয়ামের অভ্যন্তরীণ কাঠামোয় প্রাচীন আরবের বল বা বাটি (পাত্র)-এর আদলে কারুকাজটি প্রতিবিম্বিত করতে চেয়েছিলেন।

স্যাডল-ফর্মের ছাদটি কংক্রিটে বসা বাটিটির উপরে ভাসমান বলে মনে হবে, সাপোর্ট কলামগুলির এক একটি বক্রাকার রিং এর মতো করে তৈরি করা। এর মাঝখানের অংশটি এমনভাবে তৈরি করা হয়েছে যা খোলা আকাশ দেখা যায় আবার পুরোপুরি ঢাকার জন্য পিছনে সরিয়ে নেওয়া যায়। স্টেডিয়ামের বাইরের ঘেরের অবতল প্রোফাইলটি ঐতিহ্যবাহী দাও নৌকোর পালের অবয়বে তৈরি এবং পরিচালনযোগ্য লুভ্রেস সিস্টেম অন্তর্ভুক্ত করে। ভিতরে, বসার বাটিটি দর্শকদের অভিজ্ঞতা এবং পরিবেশ বাড়ানোর জন্য ডিজাইন করা হয়েছে: প্রতিটি লক্ষ্যের পিছনে ভক্তদের অবিচ্ছিন্ন সংযোগ তৈরি করতে ভিআইপি এবং আতিথেয়তা থাকার ব্যবস্থা পিচের চারপাশে ঘন করে দেওয়া হয়।

দোহার উত্তরে একটি নতুন উন্নয়নশীল এলাকায় অবস্থিত, সড়কপথে সরাসরি সংযোগ এবং একটি নতুন মেট্রো লাইনের সাথে লুসাইল আইকনিক স্টেডিয়ামটি লুসাইল শহরের বিকাশের বৃদ্ধির অনুঘটক হিসাবে বিবেচিত।  পার্কিং এবং পরিষেবা ক্ষেত্রগুলিকে ছায়াযুক্ত করতে ব্যবহার করা হয়েছে সৌরশক্তি সংগ্রহকারী ধাতবপদার্থ, যা স্টেডিয়ামটি ব্যবহারের সময় বিদ্যুৎ তৈরি করবে এবং পাশাপাশি প্রতিবেশী বিল্ডিংগুলির জন্য বিদ্যুত উৎপাদন করবে। 

বিশ্বকাপের পরে, এটি ৪০,০০০ আসনের স্টেডিয়ামে পুনর্গঠিত হবে বলে আশা করা হচ্ছে। অতিরিক্ত আসন সরিয়ে ফেলা হবে, এবং বিল্ডিংয়ের অন্যান্য অংশগুলি দোকান, ক্যাফে, অ্যাথলেটিক এবং শিক্ষার সুযোগসুবিধা এবং একটি স্বাস্থ্য ক্লিনিক সহ জনসাধারণের স্থান হিসাবে পুনরুত্পাদন করা হবে।

তথ্যসূত্র 

২০২২ ফিফা বিশ্বকাপের স্টেডিয়াম
কাতারের ফুটবল মাঠ
২০২১-এ সম্পন্ন ক্রীড়া মাঠ
আয়লা (চলচ্চিত্র)

আয়লা () হচ্ছে ২০১৭ সালে নির্মিত, চান উল্‌কায় (Can Ulkay) পরিচালিত একটি তুর্কি চলচ্চিত্র। ৯০তম অ্যাকাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়নপ্রত্যাশী হিসেবে তুরস্ক থেকে এই ছায়াছবিটি জমা দেওয়া হয়; তবে তা চূড়ান্ত তালিকার জন্য নির্বাচিত হয়নি।

পটভূমি 
১৯৫০ সালে উত্তর কোরিয়া যখন দক্ষিণ কোরিয়ায় আক্রমণ করে, তখন জাতিসংঘের আহবানে সাড়া দিয়ে তুরস্ক সেখানে তাদের একটি সৈন্যদল পাঠায়। ঐ সৈন্যদলের এক সৈনিক, সার্জেন্ট সুলেইমান, এক কন্যাশিশুকে খুঁজে পান, যার বাবা-মা রাতের বেলা রণাঙ্গনে নিহত হয়।

ঠাণ্ডায় জমে মৃতপ্রায় ঐ বাচ্চা মেয়েটিকে প্রাণে বাঁচায় সুলেইমান; আর তার ডাকনাম দেয় আয়লা, কেননা সে মেয়েটিকে চাঁদের আলোতে খুঁজে পেয়েছিল (তুর্কি ভাষায়, আয়লা/আইলা নাম দ্বারা চাঁদের চারপাশের আলোর বলয় বা আলোকচ্ছটা বোঝায়)। দু'জনের মাঝে ভাষাগত ব্যবধান থাকা স্বত্বেও তাদের মধ্যে একটি বন্ধন গড়ে ওঠে, কিন্তু তা ছিন্ন হয়ে যায় যখন সুলেইমানের দেশে ফিরে যাওয়ার সময় হয়।

কুশীলব 
সুলেইমান (বৃদ্ধ) - চেতিন তেকিন্দর (Çetin Tekindor)

সুলেইমান (যুবক) - ইসমাইল হাচোলু (İsmail Hacıoğlu)

আয়লা (প্রাপ্তবয়স্ক) - লি কিয়ুং জিন (Lee Kyung-jin)

আয়লা (শিশু) - কিম সিওল (Kim Seol)

আলী - আলি আতায় (Ali Atay)

নুরান - দামলা সোনমেয (Damla Sönmez)

লেফটেন্যান্ট মেসুত - মুরাত ইলদিরিম (Murat Yıldırım)

মেরিলিন মনরো - ক্লডিয়া ভ্যান এটেন (Claudia van Etten)

মেজর জেনারেল কোল্টার - এরিক রবার্টস (Eric Roberts)

নির্মাণ 
১৯৫০ সালে শুরু হওয়া কোরীয় যুদ্ধ চলাকালে সংঘটিত একটি বাস্তব ঘটনা অবলম্বনে নির্মিত এই ছবিটির চলচ্চিত্রায়ণ শুরু হয় ২০১৬ সালে।

কিম ইউন-জা এবং সুলেইমান দিলবির্‌লি এর জীবনের সত্য ঘটনা অবলম্বনে নির্মিত হয়েছে আয়লা। বাস্তব জীবনে তাদের পুনর্মিলন নিয়ে মুন্‌হা ব্রডকাস্টিং করপোরেশন এর কোর আয়লা নামক একটি তথ্যচিত্র-ও রয়েছে। ২০১৬ সালে দক্ষিণ কোরিয়ায় অনুষ্ঠিত কুশীলব নির্বাচন প্রক্রিয়ার মাধ্যমে, শিশুশিল্পী কিম সিওল, যে এর আগে দক্ষিণ কোরিয়া'র জনপ্রিয় টেলিভিশন সিরিজ রিপ্লাই ১৯৮৮ () জিন-জু এর ভূমিকায় অভিনয় করেছিল, তাকে শিশু আয়লার ভূমিকায় অভিনয়ের জন্য বেছে নেওয়া হয়। শিশু আয়লা'র মায়ের ভূমিকায় অভিনয় করেন অভিনেত্রী কো ইউন-মিন।

চলচ্চিত্রটি নির্মাণে আর্থিক পৃষ্ঠপোষকতা করে টার্কিশ এয়ারলাইন্স, এবং তুরস্কের সংস্কৃতি ও পর্যটন মন্ত্রণালয়-ও এতে সহায়তা প্রদান করে। তুরস্কেই চলচ্চিত্রায়ণের অধিকাংশ কাজ করা হয়। তুরস্কে চলচ্চিত্র ধারণের কাজ শেষ হয় জুন ২০১৭ তে। ১১ সেপ্টেম্বর ২০১৭ সালে, টরন্টো আন্তর্জাতিক চলচ্চিত্র উৎসবে ছবিটির উদ্বোধনী প্রদর্শনী করা হয়। ২৭ অক্টোবর ২০১৭ তারিখে ছবিটি তুরস্কে, এবং ২১ জুন ২০১৮ তারিখে দক্ষিণ কোরিয়ায় মুক্তিলাভ করে।

আরও দেখুন 

 ৯০তম অ্যাকাডেমি পুরস্কারের জন্য শ্রেষ্ঠ বিদেশি ভাষার চলচ্চিত্র বিভাগে জমা দেওয়া চলচ্চিত্র
 অ্যাকাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়নের জন্য তুরস্কের নিবেদন

তথ্যসূত্র

বহিঃসংযোগ 

 
 
 

২০১৭-এর চলচ্চিত্র
২০১০-এর দশকের বহুভাষিক চলচ্চিত্র
তুর্কি চলচ্চিত্র
তুর্কি ভাষার চলচ্চিত্র
কোরীয় ভাষার চলচ্চিত্র
দক্ষিণ কোরীয় চলচ্চিত্র
১৯৫০-এর দশকের পটভূমিতে চলচ্চিত্র
সত্য ঘটনা অবলম্বনে নাট্য চলচ্চিত্র
ওয়ার্নার ব্রসের চলচ্চিত্র
দক্ষিণ কোরীয় বহুভাষিক চলচ্চিত্র
২০১০-এর দশকের কোরীয় ভাষার চলচ্চিত্র
২০১০-এর দশকের দক্ষিণ কোরীয় চলচ্চিত্র
অ্যাট ইটার্নিটিস গেট (চলচ্চিত্র)

অ্যাট ইটার্নিটিস গেট ২০১৮ সালে মুক্তিপ্রাপ্ত একটি জীবনী নাট্য চলচ্চিত্র। চিত্রশিল্পী ভিনসেন্ট ভ্যান গগ-এর জীবনের শেষ বছরগুলোর কাহিনী এখানে বর্ণিত হয়েছে। ছবিটি ভ্যান গগের জীবনীকার স্টিভেন নাইফে ও গ্রেগরি হোয়াইট স্মিথের বিতর্কিত তত্ত্বের নাটকীয়করণ করেছে। তাদের ধারণা, ভ্যান গগ প্রকৃতপক্ষে আত্মহত্যা করেননি। তার মৃত্যু অন্য কেউ ঘটিয়েছে।

জুলিয়ান শ্নাবেল ছবিটির পরিচালক ও সহ-সম্পাদক। স্নাবেল, জঁ ক্লদ কারিয়ে এবং লুইস ক্লুগেলবার্গ এর চিত্রনাট্য রচনা করেছেন। উইলেম ডাফো এখানে ভ্যান গগের চরিত্রে অভিনয় করেছেন। অন্যান্য ভূমিকায় রয়েছেন রুপার্ট ফ্রেন্ড, অস্কার আইজ্যাক, ম্যাডস মিককেলসেন, ম্যাথিউ আমালরিক, ইমানুয়েল সেইনার ও নিয়েলস আরেস্ট্রাপ।  ২০১৭ সালের শেষ দিকে ফ্রান্সের বিভিন্ন স্থানে ৩৮ দিন প্রধান দৃশ্যায়ন হয়। জীবনের শেষ সময়টুকু ভ্যান গগ সেখানে অতিবাহিত করেছেন।

৭৫-তম ভেনিস চলচ্চিত্র উৎসবে ২০১৮ সালের ৩ সেপ্টেম্বর এটি মুক্তি পায়। সিবিএস ফিল্মস ২০১৮ সালের ১৬ নভেম্বর যুক্তরাষ্ট্রে ছবিটি মুক্তি পায়। ২০১৯ সালের ১৫ নভেম্বর নেটফ্লিক্স কর্তৃক ফ্রান্সে এটির স্ট্রিমিং শুরু হয়। ঐ বছরের ২৯ মার্চ যুক্তরাজ্যে এটির প্রথম প্রদর্শনী হয়।  ছবিটি সমালোচকদের কাছ থেকে ইতিবাচক মূল্যায়ন লাভ করে। ডাফোর অভিনয় ব্যাপক প্রশংসা লাভ করেছিল। একাডেমি পুরস্কার ও গোল্ডেন গ্লোব পুরস্কারের জন্যও ছবিটি মনোনীত হয়। সেরা অভিনেতা ক্যাটাগরিতে ছবিটি ভোলপি কাপ পুরস্কার লাভ করে।

কাহিনীসংক্ষেপ 

শৈল্পিক ও আবেগিক শ্রান্তিতে ভিনসেন্ট সর্বদাই অভিভূত। আর্লের প্রাকৃতিক দৃশ্যাবলির প্রতি তার নান্দনিক নিবেদন চোখে পড়ার মতো। তেলরং কিংবা স্কেচ ব্যবহার করে এগুলোকে মোহনীয় জাদুতে ফুটিয়ে তুলেন তিনি। আর্লের একটি পীতবর্ণের ভবনের একটি কক্ষে তার ঠাঁই হয়। স্থির জৈবনিক সত্তার ক্ষণস্থায়ী প্রকৃতি নিয়ে ভিনসেন্ট সতত অনুধ্যান করেন। তিনি মৌসুমী ফুল নিয়ে ভাবেন।  ফুলকে অবিনশ্বররূপে প্রতিনিধিত্ব করতে যে শৈল্পিক কারুকলার প্রয়োজন হয়,  তা নিয়েও ভিনসেন্ট চিন্তা করেন।

একজন স্থানীয় নারী ভিনসেন্টকে একটি স্কেচ বুক উপহার দেন। কলম ও কালির আঁচড়ে তিনি সেখানে ছবি আঁকতে শুরু করেন। ভিনসেন্ট অনেক রকম দার্শনিক ও অস্তিত্ববাচক প্রশ্নের মুখোমুখি হন। তিনি ভাবেন, শুধু দৃশ্য 
আঁকলেই চলবে না, বরঞ্চ তার অন্তর্নিহিত অবিনশ্বরতাও উপলব্ধি করতে হবে। প্রকৃতির গোপন অর্থ বোঝার নিরলস প্রচেষ্টা ভিনসেন্টের যাবতীয় চিন্তার একটি মুখ্য প্রতিপাদ্য।

তথ্যসূত্র

বহিঃসংযোগ 

 
 
 

২০১৮-এর চলচ্চিত্র
ইংরেজি ভাষার চলচ্চিত্র
ফরাসি ভাষার চলচ্চিত্র
মার্কিন চলচ্চিত্র
মার্কিন বহুভাষিক চলচ্চিত্র
২০১০-এর দশকের মার্কিন চলচ্চিত্র
মার্কিন জীবনীমূলক নাট্য চলচ্চিত্র
২০১০-এর দশকের ইংরেজি ভাষার চলচ্চিত্র
ফ্রান্সের পটভূমিতে চলচ্চিত্র
ইসলামে প্রতিকৃতিহীনতা

ইসলামে প্রতিকৃতিহীনতাবাদ বা প্রতিকৃতি বা ভাষ্কর্য বা মূর্তি বা প্রতিমার বিরোধিতা হল ইসলামী শিল্পকলায় সচল জীবের চিত্রায়নকে এড়িয়ে চলার মৌলিক রীতি। ইসলামে ইসলামে প্রতিকৃতিহীনতার গোড়াপত্তন হয়েছে মূর্তিপূজার নিষেধাজ্ঞা ও "জীবের সৃষ্টি হল একমাত্র ঈশ্বরের (ইসলামে আল্লাহ) একচ্ছত্র অধিকার" নামক বিশ্বাসের অংশ থেকে। যদিও কুরআন সরাসরি কোন জীবের দৃশ্যমান প্রতিরূপ উপস্থাপনায় নিষেধ করে নি, কিন্তু এতে মুসাউয়ির (আকৃতি সৃষ্টিকারী, চিত্রকর) শব্দটিকে ঈশ্বরের বিশেষণ হিসেবে ব্যবহার করা হয়েছে। হাদিস সংকলনে (ইসলামী নবী মুহাম্মাদের বাণী) জীবের চিত্রায়নের ব্যাপারে আরও বিশদভাবে সুস্পষ্ট নিষেধাজ্ঞা প্রদান করা হয়েছে এবং চিত্রকরদেরকে তাদের চিত্রে প্রাণ দিতে চ্যালেঞ্জ করা হয়েছে আর তা না করতে পারলে বিচার দিবসে তাদেরকে শাস্তি দেওয়ার হুমকি দেওয়া হয়েছে। মুসলিমগণ এই নিষেধাজ্ঞাগুলোকে স্থান ও কালভেদে বিভিন্নভাবে ব্যাখ্যা করেছেন। ধর্মীয় ইসলামী শিল্পকলায় সচল জীবের চিত্রায়ন রাখা হয় না এবং জ্যামিতিক ও বিমূর্ত ফুলেল নকশাসমূহকে ব্যাপকভাবে ব্যবহার করা হয়।

আরও দেখুন 

 খ্রিস্টধর্মে প্রতিকৃতিহীনতা
 ইহুদিধর্মে প্রতিকৃতিহীনতা
 তাগুত
 ধর্মের দ্বারা নিষেধাজ্ঞা
 ইসলামী সমাজব্যবস্থায় নিষেধাজ্ঞা
 সৌদি আরবে প্রাথমিক ইসলামী ঐতিহ্যের ধ্বংসকরণ
 আইসিল কর্তৃক সাংস্কৃতিক ঐতিহ্যের ধ্বংসকরণ
 জাইল্যান্ডস-পোস্টেন মুহাম্মাদ কার্টুন বিতর্ক
 দ্বিতীয় ইয়াজিদ, উমাইয়া খলিফা, যিনি ৭২১ খ্রিস্টাব্দে একটি প্রতিকৃতিবিনাশী আদেশ জারি করেছিলেন
 দ্বাদশবাদী শিয়া ইসলামের সমালোচনা#চিত্রভক্তি

টীকা

তথ্যসূত্র

সাধারণ 
 Jack Goody, Representations and Contradictions: Ambivalence Towards Images, Theatre, Fiction, Relics and Sexuality, London, Blackwell Publishers, 1997. .

ইসলাম 
 Oleg Grabar, "Postscriptum", The Formation of Islamic Art, Yale University, 1987 (p209). 
 Terry Allen, "Aniconism and Figural Representation in Islamic Art", Five Essays on Islamic Art, Occidental (CA), Solipsist, 1988.  
 Gilbert Beaugé & Jean-François Clément, L'image dans le monde arabe [The image in the Arab world], Paris, CNRS Éditions, 1995,  
 Rudi Paret, Das islamische Bilderverbot und die Schia [The Islamic prohibition of images and the Shi'a], Erwin Gräf (ed.), Festschrift Werner Caskel, Leiden, 1968, 224-32. 

ইসলাম
ইসলামে নিষেধাজ্ঞা
প্রতিকৃতি-বিনাশবাদ
ইসলামি শিল্পকলা
তাপ ও অম্লপ্রিয় (অণুজীব)

তাপ ও অম্লপ্রিয় বা থার্মোঅ্যাসিডোফাইল () হলো এক ধরনের চরমপ্রিয় অণুজীব, যা তাপ ও অম্ল উভয়ই পছন্দ করে। অর্থাৎ এটি উচ্চ তাপমাত্রা ও নিম্ন পিএইচ দশাতেই কেবল জন্মাতে পারে। তাপ ও অম্লপ্রিয় অণুজীবগুলোর মধ্যে অধিকাংশই আর্কিব্যাকটেরিয়া (বিশেষত ক্রেনার্কিওটা এবং ইউরিয়ার্কিওটা) এবং কিছু ব্যাকটেরিয়া। তবে কিছু কিছু প্রকৃতকোষী প্রাণীও তাপ ও অম্লপ্রিয়তা প্রদর্শন করে বলে জানা যায়। এ জাতীয় অণুজীব সাধারণত উষ্ণ প্রস্রবণ, ধূম্ররন্ধ্র, গভীর সামুদ্রিক রন্ধ্রপথ বা অন্যান্য প্রাকৃতিক ভূতাপীয় ক্রিয়াস্থলে পাওয়া যায়। এছাড়াও অম্লীয় খনিজ নিষ্কাশন প্রভৃতি দূষিত পরিবেশেও এদের পাওয়া যায়।

উচ্চ তাপমাত্রা ও নিম্ন পিএইচের অভিযোজনের মধ্যকার একটি আপাত ভারসাম্য ব্যবস্থার বর্ণনা দেওয়া হয়েছে। খুব কম সংখ্যক প্রজাতিই পাওয়া যায় যারা উভয় চরম দশার (পিএইচ < ২, বর্ধন তাপমাত্রা > ৮০° সেলসিয়াস) প্রতি সমান সহিষ্ণু। অনেক তাপ ও অম্লপ্রিয় অণুজীবে বায়বীয় ও বায়ুঅণুজীবী বিপাক ঘটে। তবে বাধ্যতামূলক অবায়বীয় প্রজাতিও (যেমন অ্যাসিডিলোব্যালিস) শনাক্ত করা হয়েছে।

গ্যালডিয়েরিয়া সালফারারিয়া নামক সুকেন্দ্রিক লোহিত শৈবাল প্রজাতির জিনোম সিক্যুয়েন্সিংয়ের মাধ্যমে জানা যায় যে, তাপ ও অম্লপ্রিয় আর্কিয়া ও ব্যাকটেরিয়া থেকে আনুভূমিক জিন স্থানান্তরের মাধ্যমে এই পরিবেশগত অভিযোজনের সূত্রপাত হয়ে থাকতে পারে।

আরও পড়ুন

তথ্যসূত্র 

অণুজীব
রইছউল আলম মন্ডল

রইছউল আলম মন্ডল একজন বাংলাদেশি সরকারি কর্মকর্তা ও সিনিয়র সচিব যিনি মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেছিলেন। ইতিপূর্বে তিনি পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন।

প্রারম্ভিক জীবন 
রইছউল আলম মন্ডল ১ জানুয়ারি ১৯৬১ সালে লালমনিরহাটের কালীগঞ্জে জন্মগ্রহণ করেন। ঢাকা বিশ্ববিদ্যালয় থেকে তিনি মনোবিজ্ঞানে স্নাতক এবং স্নাতকোত্তর ডিগ্রি অর্জন করেন। তার তিন ছেলে।

কর্মজীবন 
রইছউল আলম মন্ডল বাংলাদেশ সিভিল সার্ভিস প্রশাসন ক্যাডারের ১৯৮৪ ব্যাচের কর্মকর্তা হিসেবে চাকুরিজীবন শুরু করে মাঠ প্রশাসনের বিভিন্ন স্তরে উপজেলা, জেলা ও বিভাগীয় পর্যায়ে বিভিন্ন মন্ত্রণালয় ও বিভাগের দায়িত্ব পালন করেন।

২০১৪ সাল থেকে পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন। ভারপ্রাপ্ত সচিব হিসেবে ৩১ জানুয়ারি ২০১৮ তারিখে মৎস্য ও প্রাণিসম্পদ মন্ত্রণালয়ে যোগদান করেন। ২৩ ডিসেম্বর ২০১৯ সালে তিনি সিনিয়র সচিব পদে পদোন্নতি লাভ করে ৩১ ডিসেম্বর ২০১৯ সালে অবসরে যান।

তথ্যসূত্র

বহিঃসংযোগ 

 সাবেক সচিবগণের তালিকা –বাংলাদেশ জাতীয় তথ্য বাতায়ন

জীবিত ব্যক্তি
১৯৬১-এ জন্ম
লালমনিরহাট জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের সাবেক সচিব
দ্য বোর্ন আইডেন্টিটি

দ্য বোর্ন আইডেন্টিটি ২০০২ সালের আমেরিকান অ্যাকশনধর্মী রোমাঞ্চকর চলচ্চিত্র যা রবার্ট লডলুমের একই নামের উপন্যাস অবলম্বনে নির্মিত হয়েছে । এখানে ম্যাট ড্যামন জেসন বোর্ন চরিত্রে অভিনয় করেছেন, যেখানে তিনি মানসিক স্মৃতিজনিত রোগে ভুগছেন এবং সিআইএর মধ্যে গোপনীয় ষড়যন্ত্রের মধ্যে দিয়ে তিনি তাঁর আসল পরিচয়টি আবিষ্কারের চেষ্টা করছেন । চলচ্চিত্রটিতে আরও অভিনয় করেছেন ফ্রাঙ্কা পোটেন্টে, ক্রিস কুপার, ক্লাইভ ওভেন, জুলিয়া স্টিলস, ব্রায়ান কক্স, ওয়ালটন গোগিনস এবং অ্যাডেওয়াল আকিনুয়ে-আগবাজে। জেসন বোর্ন চলচ্চিত্র সিরিজের প্রথম কিস্তি এটি, এরপরে দ্য বোর্ন সুপারমেসি(২০০৪), দ্য বর্ন আলটিমেটাম (২০০৭),দ্য বোর্ন লিগ্যাসি (২০১২) এবং জেসন বোর্ন (২০১৬) নির্মিত হয়েছে ।

কাহিনী 

চলচ্চিত্রটিতে দেখা যায় জেসন বোর্ন তার পরিচয় ভুলে গেছেন,যিনি একজন সিআইএ এজেন্ট । তিনি এরপর প্যারিসে আসেন এবং সিআইএ এর নজরে পড়েন, যদিও ইতোমধ্যে তিনি একটি গুরুত্বপূর্ণ সিআইএ মিশনে ব্যার্থ হয়েছেন তাই সিআইএ তাকে হত্যা করার সিদ্ধান্ত নেয় ।

এরপর তার দেখা  মেরি ক্রেটজ এর দেখা যায় এবং সিআইএ এর ধাওয়া পাল্টা ধাওয়ার মধ্যে দিয়ে চলচ্চিত্রটি এগিয়ে যায় ।

শেষ দৃশ্যে জেসন বোর্ন এবং মেরি ক্রেটজ কে সুখী জীবনযাপন করতে দেখা যায় ।

অভিনয়ে 

 ম্যাট ড্যামন জেসন বোর্ন হিসাবে
 ফ্রাঙ্কা পোটেন্তে ম্যারি ক্রেটজ হিসাবে
 ক্রিস কুপার আলেকজান্ডার কনক্লিন হিসাবে
 ক্লাইভ ওভেন অধ্যাপক হিসাবে
 ব্রায়ান কক্স ওয়ার্ড অ্যাবট হিসাবে
 অ্যাদেওয়াল আকিনুয়ে-আগবাজে নাইকওয়ানা ওম্বোসি হিসাবে
 গ্যাব্রিয়েল মান ড্যানি জর্নের চরিত্রে
 জুলিয়া স্টিলস নিকি পার্সন হিসাবে
 ওরস মারিয়া গেরিনি জিয়ানকার্লো হিসাবে
 টিম ডটন ইমন হিসাবে
 কাস্টেল চরিত্রে নিকি ন্যুড
 রাসেল লেভি ম্যানহিমের চরিত্রে
 ভিনসেন্ট ফ্রাঙ্কলিন রোলিন্স হিসাবে

প্রতিক্রিয়া 

চলচ্চিত্রটি ইতিবাচক প্রতিক্রিয়া পেয়েছে। পর্যালোচনা বিষয়ক ওয়েবসাইট রোটেন টমাটোসের মতে,১৯০ জন সমালোচকের পর্যালোচনার ভিত্তিতে ৮০% ইতিবাচক স্কোর এবং  গড় রেটিং ৭/১০ রয়েছে।

আয় 

মুক্তির সপ্তাহান্তে, দ্য বোর্ন আইডেন্টিটি ২৬৩৮ টি প্রেক্ষাগৃহে ২৭,১১৮,৬৪০ মার্কিন ডলার আয় করেছে। চলচ্চিত্রটি উত্তর আমেরিকাতে ১২১,৬৬১,৬৮৩ এবং অন্যান্য তে ৯২.২৬৩,৪২৪ মার্কিন ডলার সহ বিশ্বব্যাপী মোট ২১৪,০৩৪,২২৪ মার্কিন ডলার আয় করেছে।

তথ্যসূত্র 

মার্কিন রাজনৈতিক থ্রিলার চলচ্চিত্র
গ্রিসের পটভূমিতে চলচ্চিত্র
প্যারিসের পটভূমিতে চলচ্চিত্র
প্যারিসে ধারণকৃত চলচ্চিত্র
দ্য কেনেডি/মার্শাল কোম্পানির চলচ্চিত্র
সুইজারল্যান্ডে ধারণকৃত বিদেশি চলচ্চিত্র
২০০২-এর পটভূমিতে চলচ্চিত্র
২০০২-এর চলচ্চিত্র
২০০০-এর দশকের গোয়েন্দা চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন গুপ্তচর চলচ্চিত্র
২০০০-এর দশকের ইংরেজি ভাষার চলচ্চিত্র
ফ্রান্সের পটভূমিতে চলচ্চিত্র
ভার্জিনিয়ার পটভূমিতে চলচ্চিত্র
জুরিখের পটভূমিতে চলচ্চিত্র
চেক প্রজাতন্ত্রে ধারণকৃত চলচ্চিত্র
ইতালিতে ধারণকৃত চলচ্চিত্র
রোমে ধারণকৃত চলচ্চিত্র
সুইজারল্যান্ডে ধারণকৃত চলচ্চিত্র
ইউনিভার্সাল পিকচার্সের চলচ্চিত্র
২০০০-এর দশকের মার্কিন চলচ্চিত্র
নুবিয়ান মরুভূমি

নুবিয়ান মরুভূমি (, Şaḩrā’ an Nūbyah) সাহারা মরুভূমির পূর্ব অঞ্চলে প্রায় ৪০০,০০০২ কিমি বিস্তৃত  উত্তর-পূর্ব সুদান এবং উত্তর ইরিত্রিয়া, নীলনদ এবং লোহিত সাগরের তীরে অবস্থিত একটি মরুভূমি। শুষ্ক মরু অঞ্চলটি রুক্ষ শক্ত পাথরযুক্ত এবং এখানে কয়েকটি টিলা রয়েছে। এতে অনেকগুলি ওয়াদি রয়েছে যা নীল নদে পৌঁছানোর আগেই মারা গিয়েছে। নুবিয়ান মরুভূমিতে গড় বার্ষিক বৃষ্টিপাত  এরও কম।

এই অঞ্চলের আদি বাসিন্দা হচ্ছেন নুবিয়ানরা। নীল নদ এই মরুভূমির মধ্য দিয়ে যাওয়ার সময় এর বেশিরভাগ প্রপাতের মধ্য দিয়ে যায়। এটি নীল নদের মহান বাঁকের ঠিক আগে। নুবিয়ান মরুভূমি প্রাচীন মিশরের সভ্যতাটিকে বিভিন্ন উপায়ে প্রভাবিত করেছিল। প্রাচীন মিশরের ব্যবসায়ীরা নুবিয়ার মরুভূমির উপর দিয়ে নুবিয়ার প্রাচীন সভ্যতা থেকে স্বর্ণ, কাপড়, পাথর, খাবার এবং আরও অনেক কিছুর কেনার জন্য ভ্রমণ করতেন।

নুবিয়ান মরুভূমির বৃহত্তম শহর হলো পোর্ট সুদান। এটি মরুভূমির পূর্ব প্রান্তে, লোহিত সাগরের উপর অবস্থিত। নুবিয়ান মরুভূমির অন্যান্য গুরুত্বপূর্ণ শহরগুলি হল একই নদীর আটবাড়া, পাশাপাশি লোহিত সাগরের ম্যাসাভা। আবিদিয়া শহরটি নীল নদের তীরে অবস্থিত।

এই মরুভূমি সমালোচনামূলকভাবে বিপন্ন খেজুর মেডেমিয়া আরগুনের একমাত্র আবাসস্থল, যা মরুভূমির কিছু প্রান্তে খুব কমই দেখা যায়।

৭ ই অক্টোবর, ২০০৮ নাইটিয়ান মরুভূমির উপরে ২০০৮টিসি৩ উল্কাটি বিস্ফোরিত হয়। তখন আকাশ এত উজ্জ্বল হয়ে উঠেছিল যে, কয়েকশ মাইল দূরের লোকেরা আলোটি দেখেছিল।

তথ্যসূত্র 

সুদানের মরুভূমি
সাহারা
সাহারা-নিম্ন আফ্রিকা
নুবিয়া
বাংলাদেশ রেলওয়ে ক্লাস ৬৫০০

বাংলাদেশ রেলওয়ে ক্লাস ৬৫০০ বাংলাদেশ রেলওয়ে কর্তৃক পরিচালিত বাংলাদেশের ব্রড-গেজ (১৬৭৬ মিমি) ডিজেল-বৈদ্যুতিক লোকোমোটিভের একটি শ্রেণী। এ শ্রেণীর লোকোমোটিভ ভারতের ডিজেল লোকোমোটিভ প্রস্তুতকারক ডিজেল লোকোমোটিভ ওয়ার্কস (সংক্ষেপে ডিএলডব্লিউ) উৎপাদন করে। ২০২৩ সাল অব্দি এ শ্রেণীর মোট ৫৬টি লোকোমোটিভ রয়েছে।

বিইডি-৩০ 
প্রথম ১০টি লোকোমোটিভ ২০১২ সালে বাংলাদেশে আসে, এবং পরের ১৬টি ২০১৩–২০১৪ সালে আসে। ২০১৭ সাল অব্দি এই ২৬টি লোকোমোটিভ বাংলাদেশ রেলওয়ে পশ্চিমাঞ্চল নিয়ন্ত্রণ করে। এদের শ্রেণী-নাম বিইডি-৩০। এদের ক্ষমতা ৩১০০ অশ্বশক্তি।

বিইডি-৩৩ 
২০২০ সালের ২৭শে জুলাই ডব্লিউডিএম-৩ডি মডেলের ১০টি লোকোমোটিভ রেল বহরে যুক্ত হয় এবং পরবর্তীতে আরো ২০ টি যুক্ত হয় । এদের ক্ষমতা ৩৩০০ অশ্বশক্তি এবং এদের অর্থনৈতিক আয়ুষ্কাল ২৮ বছর বা তারও বেশি। এদের শ্রেণী-নাম বিইডি-৩৩। এরা ১২০ কিমি/ঘণ্টা গতিতে চলার উপযোগী। এদেরকে যাত্রীবাহী ও মালবাহী উভয় ধরনের ট্রেনে ব্যবহার করার উপযোগী করে তৈরি করা হয়েছে। এদের সাথে মাইক্রোপ্রসেসর-নির্ভর নিয়ন্ত্রণ ব্যবস্থা রয়েছে। বাংলাদেশ রেলওয়ের সর্বোচ্চ উচ্চতা সীমাবদ্ধতার সাথে মিল রেখে এই লোকোগুলোর উচ্চতা রুপান্তর করা হয়েছে।

গ্যালারি

বিইডি-৩০

বিইডি-৩৩

তথ্যসূত্র

বহিঃসংযোগ 

বাংলাদেশের ডিজেল-ইলেক্ট্রিক লোকোমোটিভ
ডিএলডব্লিউ লোকোমোটিভ
৫ ফুট ৬ ইঞ্চি গেজ লোকোমোটিভ
সিও-সিও লোকোমোটিভ
২০১২ সালে প্রবর্তিত লোকোমোটিভ
বাংলাদেশের লোকোমোটিভ
কাঁধ ঝাঁকানো

কাঁধ ঝাঁকানো হল দুই কাঁধ ঝাঁকানোর মাধ্যমে করা এক ধরনের অঙ্গভঙ্গি। এর মধ্য দিয়ে কোনো বিষয়ে অনাসক্তি প্রকাশিত হয়, অথবা কোনো প্রশ্নের উত্তর জানা নেই এমন অনুভূতি প্রকাশিত হয়। কাঁধ ঝাঁকানো এক ধরনের প্রতীক, যা কিছু সংস্কৃতির শব্দভাণ্ডারকে একত্রিত করে; যেন শব্দের পরিবর্তে এই অঙ্গভঙ্গি ব্যবহার করা যায়। কোনো প্রশ্ন উপেক্ষা করার সময়ও এটি ব্যবহার করা যেতে পারে। ভ্রু উঁচু করা, মুখ বাঁকানো, কিংবা চমকিত ভ্রু, এবং হাত উঁচু করা ইত্যাদি কাঁধ ঝাঁকানোর সাথে যুক্ত হতে পারে। পাশ্চাত্য সংস্কৃতিতে এটা খুবই সাধারণ — "আমি জানি না" বলার বদলে কেউ হয়তো এভাবে কাঁধ ঝাঁকুনি দিতে পারে। ইংরেজিভাষী জগতে এর সাথে তিন অক্ষরের বাক্য "আমি জানিনা" কথাটি জোরে বা বিড়বিড় করে বলা যায়, যেখানে শব্দগুলো উচ্চারিত হয় এরূপে: জোরে-ধীরে-জোরে।

কাঁধ ঝাঁকানো টুরেট সংলক্ষণের অন্যতম লক্ষণ।

ইমোজি 
কাঁধ ঝাঁকানো অঙ্গভঙ্গির একটি ইউনিকোড ইমোজি আছে  হিসেবে।

কাঁধ ঝাঁকানোর ইমোটিকন ইউনিকোড অক্ষর দ্বারা তৈরি, যা লেখা হয় এভাবে: ¯\_(ツ)_/¯।

আরও দেখুন 
 অনাসক্তি (অনুভূতি)
 মেহ্

তথ্যসূত্র 

অঙ্গভঙ্গি
মানব যোগাযোগ
দিদিঙ্গা পাহাড়ি অঞ্চল

দিদিঙ্গা পাহাড়ি অঞ্চল দক্ষিণ সুদানের নমোরুনিয়াং রাজ্যের একটি উঁচু অঞ্চল, মূলত বুদি কাউন্টিতে রাজ্যগুলির পুনর্গঠনের আগে এটি পূর্ব ইকুয়েটারিয়ার একটি অংশ ছিল। অঞ্চলটিতে বসবাসকারী দিদিঙ্গা জনগোষ্ঠীর জন্য এর এমন নামকরণ করা হয়েছে। দিদিঙ্গা পাহাড়ে সমৃদ্ধ এবং উর্বর মাটি রয়েছে যা তামাক, আলু, ভুট্টা এবং দুরার চাষের জন্য ব্যবহৃত হয়।

নাকোদক, নারুস এবং লয়োরো নদী দিদিঙ্গা পাহাড়ের পূর্ব দিকে উৎপন্ন হয়ে বৃহত্তর কাপোয়েটার পূর্বদিকে প্রবাহিত হয়েছে এবং নারুয়ার জলা এলাকায় উত্তরপূর্ব দিকে নির্গত হয়েছে। নদীগুলিতে বর্ষাকালে বন্যা হয়, তবে অন্যান্য সময়ে প্রবাহ বন্ধ হয়ে যায়। শুকনো মরসুমে গ্রেটার কাপোটা থেকে টোপোসারা তাদের গবাদি পশুদের পানি ও চারণভূমির জন্য দিদিঙ্গা পাহাড়ে নিয়ে যেত টোপোসাদের জমিতে বৃষ্টি না হওয়া পর্যন্ত। অতীতে, এই ঐতিহ্যগুলো দুটি সম্প্রদায়ের মধ্যে চুক্তির মাধ্যমে পরিচালিত হতো, যাতে চারণভূমিতে প্রবেশের অধিকারের বিনিময়ে উপহার বিনিময় করা হতো। গৃহযুদ্ধের সময় বন্দুকের বিস্তার এবং শৃঙ্খলা ভেঙে যাওয়ার সাথে সাথে ঐতিহ্যবাহী প্রোটোকলগুলো উপেক্ষিত হতে থাকে এবং সহিংসতা সাধারণ ঘটনা হয়ে ওঠে।

চুকুদুম গ্রামটি দিদিঙ্গা পর্বতমালার গোড়ায় অবস্থিত।

তথ্যসূত্র 
 

উইকিউপাত্তে স্থানাঙ্ক আছে
পাহাড়
দক্ষিণ সুদানের পাহাড়
জাক্সটাগ্লোমেরুলার কোষ

জাক্সটাগ্লোমেরুলার কোষ ( জেজি সেল, বা গ্রানুলার সেল ) কিডনিতে অবস্থিত এমন কোষ যা এনজাইম রেনিনকে সংশ্লেষ করে, সঞ্চয় করে এবং ক্ষরণ করে। এগুলি প্রধানত অন্তর্বাহী ধমনিকার দেয়ালগুলিতে অবস্থিত বিশেষ ধরনের মসৃণ পেশী কোষ (এবং কিছু  বহির্বাহী ধমনিকাগুলোর মধ্যে রয়েছে ) যা গ্লোমারুলাসে রক্ত সরবরাহ করে। রেনিন সংশ্লেষণে তারা রেনিন-অ্যাঞ্জিওটেনসিন সিস্টেম এবং এইভাবে কিডনির অটোরেগুলেশনে গুরুত্বপূর্ণ ভূমিকা পালন করে।

ভাস্কুলার দেয়ালগুলিতে চাপ সংগ্রাহক দ্বারা শনাক্ত হওয়া চাপ হ্রাসের প্রতিক্রিয়া হিসাবে বা ম্যাকুলা ডেনসা কোষ দ্বারা উদ্দীপিত হয়ে  জাক্সটাগ্লোমেরুলার কোষগুলো রেনিন ক্ষরণ করে। ম্যাকুলা ডেনসা কোষগুলি দূরবর্তী সংশ্লেষিত নলের মধ্যে অবস্থিত  এবং যখন তারা নলাকার তরল পদার্থে সোডিয়াম ঘনত্বের একটি ড্রপ শনাক্ত করে তখন রেনিনকে ছেড়ে দেওয়ার জন্য জাক্সটাগ্লোমেরুলার কোষগুলোকে উৎসাহিত করে। একসাথে, জাক্সটাগ্লোমেরুলার কোষ , এক্সট্রাগ্লুমেরুলার মেসেন্জিয়াল কোষ এবং ম্যাকুলা ডেনসা কোষগুলো নিয়ে গঠিত জাক্সটাগ্লোমেরুলার অ্যাপারেটাস ।

যথাযথভাবে দাগযুক্ত টিস্যু বিভাগগুলিতে,   জাক্সটাগ্লোমেরুলার কোষগুলোকে তাদের দানাযুক্ত সাইটোপ্লাজম দ্বারা  পৃথক করা হয়।

জ্যাক্সট্যাগ্লোমেরুলার কোষগুলো এমন একটি কোষ যা গ্লোমেরুলাসের নিকটে অবস্থিত, তাই এগুলো এরকম নামকরণ করা হয়েছে।

কার্ডিয়াক টিস্যুর মতোই, জাক্সটাগ্লোমেরুলার কোষগুলি বিটা-১ অ্যাড্রেনার্জিক রিসেপ্টরগুলি হারবার করে । যখন এপিনেফ্রিন বা নর-এপিনেফ্রিন দ্বারা উদ্দীপিত হয়, তখন এই রিসেপ্টরগুলি রেনিনের ক্ষরণ প্ররোচিত করে। এই কোষগুলি সিস্টেমিক রক্তচাপ হ্রাসের জন্য সরাসরি প্রতিক্রিয়া জানায় যা নিম্ন রেনাল পারফিউশন চাপ হিসাবে প্রকাশিত হয়।

আরও দেখুন 

 জাক্সটাগ্লোমেরুলার কোষ টিউমার
 জাক্সটাগ্লোমেরুলার অ্যাপারেটাস

বহিঃসংযোগ 

 Histology image: 16010loa – Histology Learning System at Boston University

বৃক্কের শারীরস্থান
মানব কোষ
ফেডারেশন কাপ (ভারত)

ফেডারেশন কাপ বা ফেড কাপ ভারতের বার্ষিক সিঙ্গেল রাউন্ড-রবিন ও নকআউট ঘরানার ফুটবল টুর্নামেন্ট। ১৯৭৭ সালে প্রথম এই প্রতিযোগিতা হয়। ১৯৯৭ সালে আই-লিগ শুরু হওয়ার আগে পর্যন্ত এটিই ছিল ভারতের সব থেকে গুরুত্বপূর্ণ ও সম্মানজনক ফুটবল প্রতিযোগিতা। এই প্রতিযোগিতায় জয়ী দল সরাসরি এএফসি কাপে খেলার সুযোগ পেয়ে যেত। ২০১৭ এর পর থেকে এটি সুপার কাপ নামে পরিচিত। ২০১৭ সালের শেষ ফেড কাপের ফাইনালে বেঙ্গালুরু এফসি মোহনবাগানকে ২-০ গোলের ব্যবধানে পরাজিত করে। এই কাপের ইতিহাসে মোহনবাগান সর্বাধিক ১৪বার খেতাব জিতেছে।

স্থান 
ফেডারেশন কাপের প্রতিটি খেলা সাধারণত নিরপেক্ষ মাঠে খেলা হত। ২০১৫-১৬ মরসুম থেকে দুই-লেগ পদ্ধতির প্রয়োগ ঘটানো হয়।

ফলাফল

সর্বকালের সর্বোচ্চ গোলদাতা 

 * = ১৯৯০ ফেডারেশন কাপের পূর্ব ভারতীয় জোনাল বাছাইপর্বের ৭টি গোল ধরা হয়েছে।

আরও দেখুন 
 ডুরান্ড কাপ
 আই-লিগ
 রোভার্স কাপ
 আইএফএ শিল্ড
 সুপার কাপ
 ইন্ডিয়ান সুপার লিগ
 ভারতের ফুটবল দলের তালিকা

তথ্যসূত্র 

ভারতে ফুটবল
ফুটবল প্রতিযোগিতা
১৯৭৭-এ ভারতে প্রতিষ্ঠিত
ভারতে ফুটবল কাপ প্রতিযোগিতা
জাতীয় ফুটবল কাপ
২০১৭-এ ভারতে বিলুপ্ত
ভারতের বিলুপ্ত ফুটবল প্রতিযোগিতা
কালিকা, দৈলেখ

কালিকা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২০১০ জন এবং খানার সংখ্যা ছিল ৩৪৬ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
কাসিকন্ধ, দৈলেখ

কাসিকন্ধ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩২৫৬ জন এবং খানার সংখ্যা ছিল ৫৫৫ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
কট্টি, দৈলেখ

কট্টি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪১১৩ জন এবং খানার সংখ্যা ছিল ৬৯৯ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
খরিগৈরা

খরিগৈরা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩১৬৯ জন এবং খানার সংখ্যা ছিল ৬০৭ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
খড্‌কাবাডা

খড্‌কাবাডা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩০৪৮ জন এবং খানার সংখ্যা ছিল ৫৮৫ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে
কালভৈরব, দৈলেখ

কালভৈরব পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৭৮৭ জন এবং খানার সংখ্যা ছিল ৭১৩ টি।

তথ্যসূত্র 

নেপালের দৈলেখ জেলার জনপদসমূহ
নেপালের দৈলেখ জেলার ভৌগোলিক অসম্পূর্ণ
উইকিউপাত্তে স্থানাঙ্ক আছে